Због чега је важно да се деца сама облаче?
Дa би ваше дете постало самостално, морате да га пустите да се “кали” на ситницама. А, једна од таквих је облачење.
[image: dete-]– Самосталност у облачењу је важна психолошка и емоционална прекретница – тврди др Карен Раскин, породични терапеут. – Деца теже независности, па не чуди њихова жеља да у јануару обуку купаћи костим. Наравно, то одрасли неће допустити, али оваква искуства су најмлађима неопходна, јер захваљујући њима граде личност и самопоуздање.
Раскин каже да и поступак облачења, као што је закопчавање дугмића, представља основу за развој моторике, а она је и те како важна. Зато саветује родитељима да малишане пусте да сами бирају шта ће да обуку, али и да им допусте да се сами облаче, иако то дуже траје јер нису спретни. Не мора то да буде увек, али сваки други дан је пожељно.

